pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 100 ปี วันประสูติสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ 6 พฤษภาคม 2566
วันพุธที่ 29 พฤศจิกายน 2566
29/11/2566
กรมธนารักษ์เปิดจ่ายแลกเหรียญกษาปณ์ที่ระลึก 100 ปี วันประสูติสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ 6 พฤษภาคม 2566
กรมธนารักษ์ กระทรวงการคลัง จัดทําเหรียญกษาปณ์ที่ระลึก 100 ปี วันประสูติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ 6 พฤษภาคม 2566 เป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา ราคาจ่ายแลก 20 บาท
วันนี้ (29 พฤศจิกายน 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ กระทรวงการคลัง จัดทําเหรียญกษาปณ์ที่ระลึก 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ 6 พฤษภาคม 2566 เพื่อเฉลิมพระเกียรติและน้อมรําลึกในพระกรุณาธิคุณของพระองค์ท่านที่ทรงปฏิบัติพระกรณียกิจ เพื่อประโยชน์สุขของประชาชนชาวไทยทุกหมู่เหล่า และเผยแพร่พระเกียรติคุณให้แผ่ไพศาลทั้งภายในประเทศและนานาประเทศ รวมทั้งเพื่อเฉลิมฉลองในโอกาส ที่องค์การยูเนสโกประกาศยกย่องให้ทรงเป็นบุคคลสําคัญผู้มีผลงานโดดเด่น ด้านการศึกษา วิทยาศาสตร์และวัฒนธรรมของโลก ในปี พ.ศ. 2566 โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา ราคาจ่ายแลก 20 บาท โดยมีลวดลาย
ด้านหน้า กลางเหรียญมีพระรูปสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาส ราชนครินทร์ ทรงฉลองพระองค์ชุดไทย ทรงสายสะพายปฐมจุลจอมเกล้า พระอังสาเบื้องซ้ายทรงประดับเหรียญรัตนาภรณ์ รัชกาลที่ 8 ชั้นที่ 1 และเหรียญรัตนาภรณ์ รัชกาลที่ 9 ชั้นที่ 1 ภายในวงขอบเหรียญเบื้องล่าง มีข้อความว่า “สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์”
ด้านหลัง กลางเหรียญมีรูปตราสัญลักษณ์งานฉลอง 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ภายในวงขอบเหรียญเบื้องบนมีข้อความว่า “๑๐๐ ปี วันประสูติ” เบื้องล่างมีข้อความว่า “๖ พฤษภาคม ๒๕๖๖ ประเทศไทย” ด้านขวามีเลขบอกราคาว่า “๒๐” ด้านซ้ายมีข้อความว่า “บาท”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 1 ธันวาคม 2566 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ)
โดยการสั่งซื้อผ่านช่องทางออนไลน์ ผู้สั่งซื้อเป็นผู้รับภาระค่าใช้จ่ายในการจัดส่ง ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-นายกรัฐมนตรีหวังยกระดับเทศกาลยี่เป็งเชียงใหม่ ชูอัตลักษณ์ประเพณีล้านนา สู่การพัฒนาเศรษฐกิจสร้างสรรค์  Soft Power  สร้างรายได้สู่ท้องถิ่น
วันพุธที่ 29 พฤศจิกายน 2566
28/11/2566
นายกรัฐมนตรีหวังยกระดับเทศกาลยี่เป็งเชียงใหม่ ชูอัตลักษณ์ประเพณีล้านนา สู่การพัฒนาเศรษฐกิจสร้างสรรค์  Soft Power  สร้างรายได้สู่ท้องถิ่น
นายกรัฐมนตรีหวังยกระดับเทศกาลยี่เป็งเชียงใหม่ ชูอัตลักษณ์ประเพณีล้านนา สู่การพัฒนาเศรษฐกิจสร้างสรรค์  Soft Power  สร้างรายได้สู่ท้องถิ่น
วันนี้ (28 พ.ย. 66) เวลา 20.30 น. ณ บริเวณเวทีกลางริมแม่น้ําปิง หน้าสํานักงานเทศบาลนครเชียงใหม่ อําเภอเมืองเชียงใหม่ สํานักงานเทศบาลนครเชียงใหม่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นาวสาวแพทองธาร ชินวัตร หัวหน้าพรรคเพื่อไทย นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นายเกรียง กัลป์ตินันท์ รัฐมนตรีช่วยว่าการกระทรวงมหาดไทย
ร่วมงานประเพณีลอยกระทง และชมการประกวดขบวนกระทงใหญ่ชิงถ้วยพระราชทานพระบาทสมเด็จพระเจ้าอยู่หัว งานประเพณีเดือนยี่เป็งเชียงใหม่ ประจําปี 2566 ภายใต้แนวคิด “ค่ําคืนแห่งสายนที วิถีแห่งวัฒนธรรม” จัดขึ้นระหว่างวันที่ 26 - 28 พฤศจิกายน พ.ศ. 2566 มีวัตถุประสงค์เพื่อส่งเสริมและอนุรักษ์ บํารุงรักษา ศิลปวัฒนธรรม จารีต ขนบธรรมเนียมประเพณีล้านนาภูมิปัญญาท้องถิ่น ที่สืบทอดมาอย่างอย่างนาน โดยมีนายนิรัตน์ พงษ์สิทธิถาวร ผู้ว่าราชการจังหวัดเชียงใหม่ นายอัศนีย์ บูรณุปกรณ์ นายกเทศมนตรีนครเชียงใหม่ กงสุลใหญ่ประจําประเทศไทย Mr.Rohan Patel ผู้บริหารจากบริษัท Tesla ผู้แทนจากองค์กร หน่วยงาน ทั้งภาครัฐและเอกชน ประชาชนเข้าร่วม
โอกาสนี้ นายกรัฐมนตรีได้กล่าวแสดงความยินดีที่ได้มาร่วมงานประเพณีลอยกระทง และการประกวดขบวนกระทงใหญ่ชิงถ้วยพระราชทานพระบาทสมเด็จพระเจ้าอยู่หัว ซึ่งเป็นงานประเพณีเดือนยี่เป็งของจังหวัดเชียงใหม่ ได้ยินชื่อเสียงมานานแล้วว่าเป็นประเพณีที่ควรจะต้องมา ซึ่งเป็นต้นทุนใหญ่ของ soft power ของประเทศไทย เป็นที่ดึงดูดนักท่องเที่ยวมาจากทั่วโลกทั้งในและต่างประเทศ
พร้อมกันนี้ นายกฯ กล่าวอวยพรขอให้ทุกคนที่มาร่วมพิธีลอยกระทงมีแต่ความสุข ความปลอดภัย มีชีวิตความเป็นอยู่ที่ดีขึ้น ขอให้ลอยความทุกข์ ความโศกและถ้าหากใครมีโรคภัยก็ขอให้ลอยไปกับกระทงนี้ ขอให้ปีต่อ ๆ ไปเป็นปีที่ดีขึ้น ประเทศไทยมีนักท่องเที่ยวจากต่างชาติเข้ามาเที่ยวมากมาย ขอให้ทุกคนต้อนรับนักท่องเที่ยวอย่างดี สร้างความประทับใจ สร้างรอยยิ้มให้แก่นักท่องเที่ยว และอยากกลับมาท่องเที่ยวในประเทศไทยอีกครั้ง จากนั้น นายกฯ และคณะร่วมลอยกระทง ณ ริมน้ําปิง ทั้งนี้ ก่อนเดินทางกลับเข้าที่พัก นายกรัฐมนตรีได้ทักทายประชาชนที่มาร่วมงานอย่างเป็นกันเอง
รัฐบาลไทย-ข่าวทำเนียบรัฐบาล-รมว. ธรรมนัส มุ่งสร้างความเข้มแข็งให้เกษตรกรชาวสวนยาง  พร้อมผลักดันทำเกษตรแปลงใหญ่ ขับเคลื่อนผ่านนโยบาย "1 ท้องถิ่น 1 สินค้าเกษตร มูลค่าสูง"
วันพุธที่ 29 พฤศจิกายน 2566
รมว. ธรรมนัส มุ่งสร้างความเข้มแข็งให้เกษตรกรชาวสวนยาง  พร้อมผลักดันทําเกษตรแปลงใหญ่ ขับเคลื่อนผ่านนโยบาย "1 ท้องถิ่น 1 สินค้าเกษตร มูลค่าสูง"
รมว. ธรรมนัส มุ่งสร้างความเข้มแข็งให้เกษตรกรชาวสวนยาง
พร้อมผลักดันทําเกษตรแปลงใหญ่ ขับเคลื่อนผ่านนโยบาย "1 ท้องถิ่น 1 สินค้าเกษตร มูลค่าสูง"
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยหลังเป็นประธานเปิดการประชุมสัมมนา “โครงการสร้างความเข้มแข็งให้กับเกษตรกรและสถาบันเกษตรกร และส่งเสริมการทําสวนยางในรูปแบบแปลงใหญ่ (From Smart Farmer's forward to Smart Farm)” ประจําปีงบประมาณ 2567 โดยมี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ผู้บริหารและเจ้าหน้าที่ในสังกัดกระทรวงเกษตรและสหกรณ์ เข้าร่วม ณ ห้องกรุงธนบอลรูม ชั้น 3 โรงแรมรอยัล ริเวอร์ กรุงเทพฯ ว่า ปัจจุบันรัฐบาลได้มีนโยบายเร่งด่วน เพื่อแก้ปัญหาความเดือดร้อนของประชาชน โดยในส่วนกระทรวงเกษตรฯ ได้มุ่งเน้นส่งเสริมเกษตรกรให้ทําเกษตรกรรมผ่านการใช้นวัตกรรมและเทคโนโลยี เพื่อให้เกิดผลผลิตที่มีประสิทธิภาพ สามารถจําหน่ายได้ในราคาสูง ซึ่งเกษตรกรจะมีรายได้เพิ่มมากขึ้น ตามนโยบายยกระดับสินค้าเกษตร "1 ท้องถิ่น 1 สินค้าเกษตร มูลค่าสูง" และสถาบันเกษตรกรถือเป็นบุคลากรสําคัญในการช่วยขับเคลื่อนนโยบายภาครัฐในการพัฒนายางพาราของประเทศไทย และช่วยพัฒนาองค์ความรู้พร้อมยกระดับให้พี่น้องเกษตรกรชาวสวนยางมีความอยู่ดีกินดี
รมว. ธรรมนัส กล่าวเพิ่มเติมว่า ตามนโยบายกระทรวงเกษตรฯ โดยการยางแห่งประเทศไทย ได้สนับสนุนให้เกษตรกรทําเกษตรแปลงใหญ่ ซึ่งเป็นการรวมกลุ่มของ Smart Farmer ที่จะสามารถร่วมกันพัฒนาจนเป็น Smart Farm ได้ในอนาคตซึ่งรัฐบาลจะสามารถสนับสนุนการทํางานได้อย่างเป็นระบบ นอกจากนี้ ต้องดูแลการผลิตยางให้สอดคล้องกับความต้องการของผู้บริโภค อาทิ การจัดสรรพื้นที่กรีดยางควบคู่กัน เพื่อไม่ให้เกิดยางล้นตลาด รวมถึงสนับสนุนให้ใช้ยางในประเทศให้มากขึ้น พร้อมทั้งปราบปรามการนําเข้ายางเถื่อนอย่างเข้มงวด ซึ่งทางกระทรวงเกษตรฯ ได้ประสานงานกับบริษัทผลิตยางจากต่างประเทศ เพื่อลงนามความร่วมมือการจัดตั้งโรงงานผลิตยางในประเทศไทย (MOU) และจะหารือกับนายกรัฐมนตรี เพื่อเสนอเข้าคณะรัฐมนตรีต่อไป
รัฐบาลไทย-ข่าวทำเนียบรัฐบาล-รัฐบาลออก 8 มาตรการปราบสินค้าออนไลน์ด้อยคุณภาพ
วันพุธที่ 29 พฤศจิกายน 2566
29/11/2566
รัฐบาลออก 8 มาตรการปราบสินค้าออนไลน์ด้อยคุณภาพ
วันอังคารที่ 7 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลออก 8 มาตรการเร่งด่วนปราบสินค้าออนไลน์ด้อยคุณภาพให้หมดภายใน 6 เดือน
คุ้มครองผู้บริโภค ได้แก่ มาตรการ 3ร. เร่งตรวจ เร่งกํากับ เร่งปราบ สินค้าในแพลตฟอร์มออนไลน์
มาตรการจับจริง-ปรับจริง เมื่อพบสินค้าไม่แสดงเครื่องหมาย มอก.
มาตรการเชื่อมโยงข้อมูลให้ทุกแพลตฟอร์มทราบถึงการดําเนินคดีกับสินค้าไม่แสดงเครื่องหมาย มอก.
มาตรการให้ความรู้แก่ร้านค้าออนไลน์และแพลตฟอร์ม
มาตรการขยายผลถึงแหล่งที่มาของสินค้าที่ไม่ได้มาตรฐาน
มาตรการสร้างความตระหนักให้แพลตฟอร์มแสดงการแจ้งเตือนและให้ผู้บริโภครู้วิธีสังเกตสินค้าที่มีมาตรฐาน
มาตรการใกล้ชิดประชาชนโดยให้ความรู้ผ่านทางออนไลน์
มาตรการเพิ่มอาวุธโดยตั้งทีมเฉพาะกิจศึกษากฎหมายและแนวทางลงโทษร้านค้าที่กระทําความผิด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลให้ความสำคัญเรื่องอากาศสะอาด เพราะเป็นสิทธิพื้นฐานของมนุษยชนที่ควรได้ที่สุด
วันพุธที่ 29 พฤศจิกายน 2566
รัฐบาลให้ความสําคัญเรื่องอากาศสะอาด เพราะเป็นสิทธิพื้นฐานของมนุษยชนที่ควรได้ที่สุด
.....
“รัฐบาลให้ความสําคัญเรื่องอากาศสะอาด เพราะเป็นสิทธิพื้นฐานของมนุษยชนที่ควรได้ที่สุด หากไม่ให้ความสนใจหรือไม่สามารถทําให้ดีขึ้นได้จะกลายเป็นปัญหา ขอให้ทุกคนตระหนักและเข้าใจว่ารัฐบาลให้ความสําคัญกับเรื่องนี้เป็นเรื่องแรก ๆ”
.
คํากล่าวนายกฯ ช่วงหนึ่งในการประชุมมอบนโยบาย เตรียมความพร้อมรับมือสถานการณ์ไฟป่าหมอกควันและฝุ่นละอองปี 67 ณ ศูนย์ประชุมและแสดงสินค้านานาชาติเฉลิมพระเกียรติ 7 รอบพระชนมพรรษา จ.เชียงใหม่
.
อ่านเพิ่มเติม คลิก https://www.thaigov.go.th/news/contents/details/75398
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมแถลงข่าวโครงการ "ลบประวัติ ล้างความผิด คืนชีวิตให้ประชาชน"
วันพฤหัสบดีที่ 16 พฤศจิกายน 2566
16/11/2566
รัฐมนตรีว่าการกระทรวงยุติธรรม ร่วมแถลงข่าวโครงการ "ลบประวัติ ล้างความผิด คืนชีวิตให้ประชาชน"
รัฐมนตรีว่าการกระทรวงยุติธรรม  ร่วมแถลงข่าวโครงการ "ลบประวัติ ล้างความผิด คืนชีวิตให้ประชาชน"
ในวันพฤหัสบดีที่ ๑๖ พฤศจิกายน ๒๕๖๖ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ร่วมแถลงข่าว "โครงการลบประวัติ ล้างความผิด คืนชีวิตให้ประชาชน" โดยมีพลตํารวจเอก ต่อศักดิ์ สุขวิมล ผู้บัญชาการตํารวจแห่งชาติ พลตํารวจเอก สุรเชษฐ์ หักพาล รองผู้บัญชาการตํารวจแห่งชาติ นายยู่สิน จินตภากร ผู้ช่วยรัฐมนตรีประจํากระทรวงยุติธรรม ผศ.ดร. ปริญญา เทวานฤมิตรกุล แห่งศูนย์นิติศาสตร์ มหาวิทยาลัยธรรมศาสตร์ ผู้แทนคณะกรรมการสิทธิมนุษยชนแห่งชาติ ผู้แทนจากกรมการจัดหางาน ประธานกรรมการหอการค้าไทยและสภาหอการค้าแห่งประเทศไทย ประธานสภาอุตสาหกรรมแห่งประเทศไทย และผู้ที่เกี่ยวข้องเข้าร่วมฯ ณ ห้องสารสิน สํานักงานตํารวจแห่งชาติ
สําหรับโครงการ "ลบประวัติ ล้างความผิด คืนชีวิตให้ประชาชน" ด้วยปรากฎว่าปัจจุบัน หน่วยงานต่างๆ ทั้งภาครัฐและเอกชนให้ความสําคัญต่อการตรวจสอบประวัติของบุคคลจํานวนมาก เพื่อคัดกรองบุคคลเข้าทํางานในหน่วยงาน องค์กร บริษัท โดยประชาชนต้องแสดงผลการตรวจสอบประวัติอาชญากรรมประกอบการสมัครงาน ซึ่งมีประชาชนจํานวนมากที่เคยมีประวัติถูกดําเนินคดีอาญา แต่ศาลพิพากษายกฟ้อง พนักงานอัยการสั่งไม่ฟ้อง มีประวัติอาชญากรรมอยู่ในฐานข้อมูลของกองทะเบียนประวัติอาชญากร ทําให้ถูกตัดสิทธิ ไม่ได้ได้รับการพิจารณาเข้าทํางาน ขาดโอกาสในการหางานประกอบอาชีพ กลับไปใช้ชีวิตใหม่เฉกเช่นประชาชนทั่วไป ทําให้ขาดรายได้ และอาจทําให้ต้องก่ออาชญากรรม
เพื่อแก้ไขปัญหาดังกล่าว สํานักงานตํารวจแห่งชาติได้ร่วมกับศูนย์นิติศาสตร์ มหาวิทยาลัยธรรมศาสตร์ ปรับปรุงแก้ไขระเบียบสํานักงานตํารวจแห่งชาติ ว่าด้วยประมวลระเบียบการตํารวจไม่เกี่ยวกับคดี ลักษณะที่ ๓๒ การพิมพ์ลายนิ้วมือ พ.ศ.๒๕๖๖ ซึ่งได้ลงนามและมีผลบังคับใช้เมื่อวันที่ ๒๗ พฤษภาคม พ.ศ.๒๕๖๖ ให้สอดคล้องกับบทบัญญัติรัฐธรรมนูญแห่งราชอาณาจักรไทย พ.ศ.๒๕๖๐ มาตรา ๒๙ วรรคสอง ซึ่งเป็นไปตามหลักสันนิษฐานไว้ก่อนว่าบริสุทธิ์ หรือ Presumption Of Innocence ว่าในคดีอาญาหากไม่มีคําพิพากษาถึงที่สุด ให้สันนิษฐานว่าผู้ต้องหาหรือจําเลยไม่มีความผิด
โดยมีการปรับปรุงการจัดเก็บประวัติบุคคลออกเป็น ๓ ทะเบียน ได้แก่ ๑)ทะเบียนประวัติผู้ต้องหา ๒)ทะเบียนประวัติอาชญากร ๓) ทะเบียนประวัติผู้กระทําความผิดที่มิใช่อาชญากร และปรับปรุงหลักเกณฑ์การถอนประวัติออกจากฐานข้อมูลของกองทะเบียนประวัติอาชญากรเป็น ๙ ข้อ เพื่อปรับปรุงฐานข้อมูลประวัติอาชญากรให้เป็นปัจจุบัน ผลการแบ่งทะเบียนในการจัดเก็บข้อมูลและหลักเกณฑ์การคัดแยกประวัติอาชญากรรมตามระเบียบนี้ ทําให้มีบุคคลที่มีชื่ออยู่ในทะเบียนประวัติอาชญากรเพียง ๓,๗๒๙,๑๗๓ ราย จากทั้งหมด ๑๓,๐๕๑,๒๓๔ ราย สามารถคืนสิทธิให้กับประชาชนจากโครงการนี้จํานวนกว่า ๙.๓ ล้านคน
ทั้งนี้ สํานักงานตํารวจแห่งชาติได้ปรับปรุงการให้บริการประชาชนในการตรวจสอบคุณสมบัติว่าเป็นผู้ที่อยู่ในโครงการลบประวัติ ล้างความผิด คืนชีวิตให้ประชาชนหรือไม่ ผ่านเว็บไซต์ www.crd-check.com โดยเมื่อท่านมีชื่ออยู่ในโครงการ หมายความว่าประวัติอาชญากรรมของท่านได้ถูกทําการคัดแยกและถอนประวัติเรียบร้อยแล้ว
รัฐบาลไทย-ข่าวทำเนียบรัฐบาล-“พิมพ์ภัทรา” ห่วงใยสถานการณ์การจำหน่ายน้ำตาลทรายในประเทศ กำชับ สอน. เชิญโรงงานน้ำตาลเร่งหาแนวทางดูแล เพื่อป้องกันผลกระทบต่อผู้บริโภค
วันพฤหัสบดีที่ 16 พฤศจิกายน 2566
16/11/2566
“พิมพ์ภัทรา” ห่วงใยสถานการณ์การจําหน่ายน้ําตาลทรายในประเทศ กําชับ สอน. เชิญโรงงานน้ําตาลเร่งหาแนวทางดูแล เพื่อป้องกันผลกระทบต่อผู้บริโภค
“พิมพ์ภัทรา” ห่วงใยสถานการณ์การจําหน่ายน้ําตาลทรายในประเทศ กําชับ สอน. เชิญโรงงานน้ําตาลเร่งหาแนวทางดูแล เพื่อป้องกันผลกระทบต่อผู้บริโภค
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า จากที่มีกระแสข่าวถึงสถานการณ์การจําหน่ายน้ําตาลทรายภายในประเทศที่ตึงตัว จึงได้สั่งการให้ สอน. เร่งหาแนวทางร่วมกับผู้ประกอบการโรงงานน้ําตาล เพื่อป้องกันผลกระทบต่อประชาชนผู้บริโภค ขณะเดียวกันได้กําชับให้ สอน. หาแนวทางเพื่อให้เกษตรกรชาวไร่อ้อยและโรงงานน้ําตาลได้รับผลตอบแทนที่เหมาะสม เป็นธรรม และสอดคล้องกับต้นทุนการผลิต รวมทั้งไม่ส่งผลกระทบต่อผู้บริโภค
นายวิฤทธิ์ วิเศษสินธุ์ รองเลขาธิการ รักษาราชการแทน เลขาธิการคณะกรรมการอ้อยและน้ําตาลทราย กล่าวว่า เมื่อวันที่ 13 พฤศจิกายน 2566 ได้เชิญโรงงานน้ําตาลทั้ง 57 โรง ประชุมหารือถึงสถานการณ์การจําหน่ายน้ําตาลทรายภายในประเทศ โดย สอน. ได้รับทราบปัญหาและอุปสรรคของผู้ประกอบการโรงงานน้ําตาลถึงสถานการณ์การจําหน่ายน้ําตาลทรายภายในประเทศในปัจจุบัน และขอความร่วมมือจากโรงงานน้ําตาลในการดูแลปริมาณน้ําตาลทรายเพื่อไม่ให้ผู้บริโภคในประเทศได้รับผลกระทบ สําหรับแนวทางการรักษาสมดุลให้มีปริมาณน้ําตาลทรายเพียงพอกับความต้องการภายในประเทศ สอน. ได้จัดให้มีเจ้าหน้าที่ประจําโรงงานน้ําตาล
ทั้ง 57 โรงทั่วประเทศ รายงานปริมาณสต๊อกคงเหลือส่งให้ สอน. เป็นประจําทุกวัน ทั้งนี้ อาจจะมีมาตรการในการบริหารจัดการปริมาณน้ําตาลทรายสํารองสําหรับฤดูการผลิตปี 2566/67 เป็นการเฉพาะเพิ่มเติม
“โดยในฤดูปีการผลิตที่ผ่านมา ปริมาณน้ําตาลทรายที่บริโภคในประเทศมีจํานวน 26 ล้านกระสอบ (กระสอบละ 100 กก.) และในฤดูการผลิตปี 2566/67 สอน. คาดการณ์ตัวเลขปริมาณน้ําตาลทรายที่บริโภคในประเทศตั้งแต่เดือนตุลาคม 2566 - เดือนกันยายน 2567 จะมีประมาณ 25 ล้านกระสอบ (กระสอบละ 100 กก.) โดยคาดว่าจะมีผลผลิตน้ําตาลทรายที่ผลิตได้อยู่ที่ประมาณ 93.32 ล้านกระสอบ (กระสอบละ 100 กก.) จากประมาณการณ์อ้อยเข้าหีบจํานวน 82 ล้านตัน ซึ่ง สอน. จะบริหารจัดการการจําหน่ายน้ําตาลภายในประเทศ เพื่อให้ผู้บริโภคมั่นใจได้ว่าจะมีปริมาณน้ําตาลทรายเพียงพอต่อความต้องการภายในประเทศ” นายวิฤทธิ์ กล่าวปิดท้าย
...................................................................
รัฐบาลไทย-ข่าวทำเนียบรัฐบาล-“สุรพงษ์” ประชุมติดตามความคืบหน้าการนำนโยบายไปสู่การปฏิบัติของ 8 หน่วยงานที่กำกับดูแล
วันพฤหัสบดีที่ 16 พฤศจิกายน 2566
“สุรพงษ์” ประชุมติดตามความคืบหน้าการนํานโยบายไปสู่การปฏิบัติของ 8 หน่วยงานที่กํากับดูแล
....
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ประชุมติดตามความคืบหน้าการนํานโยบายไปสู่การปฏิบัติของ 8 หน่วยงานที่กํากับดูแล การเตรียมการลงพื้นที่ตรวจเยี่ยมของนายกรัฐมนตรี (นายเศรษฐา ทวีสิน) ในการประชุมคณะรัฐมนตรีนอกสถานที่ (ครม. สัญจรฯ) ณ จังหวัดหนองบัวลําภู ระหว่างวันที่ 3 - 4 ธันวาคม 2566 และการตรวจราชการในพื้นที่จังหวัดกาญจนบุรี ในวันที่ 9 ธันวาคม 2566
นายสุรพงษ์ ปิยะโชติ พร้อมด้วย นางสาวณภัทรา กมลรักษา เลขานุการรัฐมนตรีช่วยว่าการกระทรวงคมนาคม ประชุมติดตามความคืบหน้าการนํานโยบายไปสู่การปฏิบัติของ 8 หน่วยงาน ประกอบด้วย กรมการขนส่งทางบก (ขบ.) กรมการขนส่งทางราง (ขร.) การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) บริษัท ขนส่ง จํากัด (บขส.) บริษัท วิทยุการบินแห่งประเทศไทย จํากัด (บวท.) บริษัท รถไฟฟ้า ร.ฟ.ท. จํากัด (รฟฟท.) และบริษัท เอสอาร์ที แอสเสท จํากัด โดยมี นายสรพงศ์ ไพฑูรย์พงษ์
รองปลัดกระทรวงคมนาคม หัวหน้าหน่วยงานในสังกัดกระทรวงฯ ที่อยู่ในการกํากับดูแล กองตรวจราชการ
และกองยุทธศาสตร์และแผนงาน สํานักงานปลัดกระทรวงฯ เข้าร่วมประชุม เมื่อวันที่ 15 พฤศจิกายน 2566
ณ ห้องประชุมกระทรวงคมนาคม
นายสุรพงษ์ กล่าวว่า ในที่ประชุมวันนี้ ทุกหน่วยงานได้นําเสนอภาพรวมสรุปแผนดําเนินการและกรอบเวลา (Timeline) ของโครงการที่ปฏิบัติตามนโยบาย การเตรียมการลงพื้นที่ตรวจเยี่ยมของนายกรัฐมนตรี
ในการประชุม ครม. สัญจรฯ ณ จังหวัดหนองบัวลําภู ระหว่างวันที่ 3 - 4 ธันวาคม 2566 และการตรวจราชการ
ในพื้นที่จังหวัดกาญจนบุรี ในวันที่ 9 ธันวาคม 2566 พร้อมทั้งได้สั่งการให้ทุกหน่วยงานที่เกี่ยวข้องลงพื้นที่ล่วงหน้า
เพื่อรับทราบปัญหาและความต้องการของประชาชนจากการดําเนินโครงการตามนโยบายของรัฐบาล และสรุปรายงานนายกรัฐมนตรี
ในส่วนการดําเนินการตามนโยบายเร่งด่วน รฟท. ได้รายงานการขยายระยะเวลาการจองตั๋วล่วงหน้าจาก 30 วัน เป็น 90 วัน ซึ่งจะเริ่มดําเนินการในวันที่ 20 พฤศจิกายน 2566 จํานวน 8 ขบวนไป/กลับ ในขบวนรถด่วนพิเศษเส้นทางสายเหนือ ขบวนที่ 9/10 กรุงเทพ - เชียงใหม่ - กรุงเทพ เส้นทางสายตะวันออกเฉียงเหนือ ขบวนที่ 23/24 กรงุเทพ - อุบลราชธานี - กรุงเทพ ขบวนที่ 25/26 กรงเทพ - หนองคาย - กรุงเทพ และเส้นทางสายใต้ ขบวนที่ 31/32 กรงเทพ - หาดใหญ่ - กรงเทพ สําหรับ บขส. ปัจจุบันขายตั๋วโดยสารล่วงหน้าได้ 90 วันอยู่แล้ว จะขยายระยะเวลาการขายตั๋วล่วงหน้า 1 ปี ได้ภายในเดือนธันวาคม 2566
นอกจากนี้ รัฐมนตรีช่วยว่าการกระทรวงคมนาคม ได้มอบนโยบายให้หน่วยงานรัฐวิสาหกิจศึกษาและจัดทําระบบบัญชีและการเงินให้เป็นปัจจุบัน (Real Time) เพื่อให้การบริหารองค์กรมีประสิทธิภาพ โดยให้ บวท. ซึ่งใช้ระบบบัญชีและการเงิน SAP เป็นที่ปรึกษา
รัฐบาลไทย-ข่าวทำเนียบรัฐบาล-ผู้ตรวจเดชาฯ ลงพื้นที่สมุทรสาคร ติดตามการดำเนินงานและแก้ไขปัญหาโรงงาน พร้อมหารือ สอจ. ตาม Agenda ที่สำคัญของ ก.อุตฯ
วันพฤหัสบดีที่ 16 พฤศจิกายน 2566
16/11/2566
ผู้ตรวจเดชาฯ ลงพื้นที่สมุทรสาคร ติดตามการดําเนินงานและแก้ไขปัญหาโรงงาน พร้อมหารือ สอจ. ตาม Agenda ที่สําคัญของ ก.อุตฯ
ผู้ตรวจราชการกระทรวงอุตสาหกรรม เดชาฯ ลงพื้นที่สมุทรสาคร ติดตามการดําเนินงานและแก้ไขปัญหาโรงงาน พร้อมหารือ สอจ. ตาม Agenda ที่สําคัญของกระทรวงอุตสาหกรรม
วันที่ 14 พฤศจิกายน 2566 นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่สํานักงานอุตสาหกรรมจังหวัดสมุทรสาคร (สอจ.สมุทรสาคร) โดยมีนายพุทธิกรณ์ วิชัยดิษฐ อุตสาหกรรมจังหวัดสมุทรสาคร และเจ้าหน้าที่ให้การต้อนรับ และร่วมประชุมรายงานความก้าวหน้าการแก้ไขปัญหาโรงงานอุตสาหกรรมในพื้นที่จังหวัดสมุทรสาคร พร้อมร่วมกันวางแผนการดําเนินงานการตรวจกํากับโรงงานในพื้นที่จังหวัดสมุทรสาคร และแผนงานตาม Agenda ที่สําคัญของกระทรวงอุตสาหกรรม โดยเฉพาะอย่างยิ่ง การตรวจกํากับสถานประกอบการอย่างเข้มข้น สําหรับโรงงานที่สร้างผลกระทบต่อชุมชนและสิ่งแวดล้อม และการดําเนินโครงการอุตสาหกรรมรวมใจ น้ําใสให้ชุมชน ที่ สอจ.สมุทรสาคร ตั้งเป้าดําเนินงานคลองกระทุ่มแบน เนื่องจากมีจํานวนโรงงานโดยรอบเป็นจํานวนมาก
รัฐบาลไทย-ข่าวทำเนียบรัฐบาล-​โฆษกรัฐบาลเผย ผลการจัดอันดับดัชนีนวัตกรรมโลกประจำปี 2566 ไทยอันดับ 3 ของอาเซียน และอันดับ 43 ของโลก โดยมีอันดับของกลุ่มปัจจัยดีขึ้น 5 จาก 7 กลุ่ม ย้ำรัฐบาลพร้อมเดินหน้าส่งเสริมไทยสู่การเป็น “ชาตินวัตกรรม”
วันพฤหัสบดีที่ 16 พฤศจิกายน 2566
16/11/2566
​โฆษกรัฐบาลเผย ผลการจัดอันดับดัชนีนวัตกรรมโลกประจําปี 2566 ไทยอันดับ 3 ของอาเซียน และอันดับ 43 ของโลก โดยมีอันดับของกลุ่มปัจจัยดีขึ้น 5 จาก 7 กลุ่ม ย้ํารัฐบาลพร้อมเดินหน้าส่งเสริมไทยสู่การเป็น “ชาตินวัตกรรม”
​โฆษกรัฐบาลเผย ผลการจัดอันดับดัชนีนวัตกรรมโลกประจําปี 2566 ไทยอันดับ 3 ของอาเซียน และอันดับ 43 ของโลก โดยมีอันดับของกลุ่มปัจจัยดีขึ้น 5 จาก 7 กลุ่ม ย้ํารัฐบาลพร้อมเดินหน้าส่งเสริมไทยสู่การเป็น “ชาตินวัตกรรม”
วันนี้ (16 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยผลการจัดอันดับดัชนีนวัตกรรมโลก ประจําปี 2566 (Global Innovation Index 2023) ขององค์การทรัพย์สินทางปัญญาโลก (World Intellectual Property Organization: WIPO) ซึ่งไทยได้รับการจัดอันดับที่ 43 จากทั้งหมด 132 ประเทศและเขตเศรษฐกิจ และถือเป็นอันดับที่ 3 ของอาเซียน ทั้งนี้ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมกําหนดนโยบายส่งเสริมการสร้างสรรค์นวัตกรรม ขับเคลื่อนประเทศไทยสู่การเป็น “ชาตินวัตกรรม”
โฆษกประจําสํานักนายกรัฐมนตรี กล่าวว่า ดัชนีนวัตกรรมโลกเป็นการจัดอันดับความสามารถทางนวัตกรรมของประเทศและเขตเศรษฐกิจต่าง ๆ ทั่วโลก ผ่านการประเมินตัวชี้วัดทั้งสิ้น 80 ตัว เน้นย้ําถึงบทบาทที่สําคัญของนวัตกรรมในการพัฒนาเศรษฐกิจและสังคมทั้งในระดับประเทศ ภูมิภาค และโลก ซึ่งในปีนี้ แม้ไทยยังคงอันดับที่ 43 เท่ากับปีที่แล้ว แต่มีปัจจัยย่อยที่ดีขึ้น ได้แก่ ปัจจัยย่อยการนําเข้าทางนวัตกรรม (Innovation input sub-index) อยู่ในอันดับที่ 44 (ดีขึ้น 4 อันดับ) และปัจจัยย่อยผลผลิตทางนวัตกรรม (Innovation output sub-index) อยู่ในอันดับที่ 43 (ดีขึ้น 1 อันดับ) นอกจากนี้ เมื่อพิจารณารายกลุ่มปัจจัย ไทยมีอันดับของกลุ่มปัจจัยดีขึ้น 5 จาก 7 กลุ่ม โดยกลุ่มที่มีอันดับดีขึ้นมากที่สุด คือ กลุ่มปัจจัยด้านระบบตลาด (Market sophistication) ซึ่งไทยอยู่ในอันดับที่ 22 (ดีขึ้น 5 อันดับ)
โดยผลการจัดอันดับดังกล่าวระบุว่า ไทยมีการเติบโตของเศรษฐกิจและนวัตกรรมที่สูงมากกว่าที่คาดการณ์ไว้ โดยความสามารถในการผลิตนวัตกรรมมีมากขึ้น เนื่องจากการลงทุนในด้านนวัตกรรมภายในประเทศที่มากขึ้น และไทยมีจุดแข็งในการพัฒนานวัตกรรม ได้แก่ การส่งออกสินค้าสร้างสรรค์ ค่าใช้จ่ายมวลรวมภายในประเทศสําหรับการวิจัยและพัฒนา ซึ่งลงทุนโดยภาคเอกชนหรือองค์กรธุรกิจต่าง ๆ รวมถึงจุดแข็งในด้านการประยุกต์ใช้ผลิตภัณฑ์อรรถประโยชน์ตามถิ่นกําเนิด (Utility Models by origin) เป็นต้น
“ยืนยันความตั้งใจของนายกรัฐมนตรี ซึ่งให้ความสําคัญต่อการพัฒนาและยกระดับขีดความสามารถทางด้านนวัตกรรมของประเทศ นายกรัฐมนตรีเดินหน้าผลักดันพัฒนาการทางนวัตกรรมเสมอมา โดยสอดคล้องกับผลของการจัดอันดับที่ระบุว่า ไทยมีพัฒนาการทางด้านนวัตกรรมที่ดีขึ้นอย่างต่อเนื่องในหลายปัจจัย ทั้งนี้ เชื่อมั่นว่าภายใต้การดําเนินนโยบายของนายกรัฐมนตรีจะขับเคลื่อนไทยสู่การเป็น “ชาตินวัตกรรม” และไทยจะก้าวสู่อันดับที่ 30 ของประเทศที่มีความสามารถด้านนวัตกรรมของโลกภายในปี 2573” นายชัย กล่าว
รัฐบาลไทย-ข่าวทำเนียบรัฐบาล-ดีอี เปิด TikTok Safety Talk Day
วันพฤหัสบดีที่ 16 พฤศจิกายน 2566
ดีอี เปิด TikTok Safety Talk Day
ดีอี เปิด TikTok Safety Talk Day
วันนี้ (16 พฤศจิกายน 2566) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน TikTok Safety Talk Day ในแคมเปญ #TikTokForGoodTH #พื้นที่ป ลอดภัยเพื่อทุกการสร้างสรรค์ เนื่องจากเดือนพฤศจิกายนเป็น Safety month โดยในงานจะมีการเสวนาด้วยตัวแทนจาก กรมสุขภาพจิต โคแฟค ประเทศไทย (Cofact Thailand) มูลนิธิอินเทอร์เน็ตร่วมพัฒนาไทย (INET) และ Sati app ณ Creator House สยามพารากอน
_________________________
รัฐบาลไทย-ข่าวทำเนียบรัฐบาล-การประชุมรัฐมนตรีกลาโหมอาเซียน หรือ ADMM ครั้งที่ 17 ในวันนี้ (15 พฤศจิกายน 2566)
วันพฤหัสบดีที่ 16 พฤศจิกายน 2566
การประชุมรัฐมนตรีกลาโหมอาเซียน หรือ ADMM ครั้งที่ 17 ในวันนี้ (15 พฤศจิกายน 2566)
นายสุทิน คลังแสง รมว.กห. ได้เข้าร่วมการประชุมฯ ซึ่งได้รับการต้อนรับจาก พลโท พลาโบโว ซูเบียนโต้ รมว.กห.อินโดนีเซีย โดยธีมของปีนี้ คือ “สันติภาพ ความเจริญรุ่งเรือง และความมั่นคง”
ซึ่งสอดคล้องกับการเป็นประธานอาเซียน คือ การทําให้อาเซียนเป็นศูนย์กลางความเจริญก้าวหน้าของโลก โดยสะท้อนถึงความมุ่งมั่นตั้งใจของประเทศสมาชิกอาเซียนที่ต้องการให้ภูมิภาคมีสันติภาพและความมั่นคง นอกจากนี้ ยังสะท้อนให้เห็นถึงความร่วมมือในการรักษาความมั่นคงปัจจุบันในสถานการณ์โลก ทั้งนี้ สันติภาพและความมั่นคงถือเป็นพื้นฐานของความเจริญก้าวหน้าและการพัฒนาของสังคม ดังนั้น การประชุม ADMM จึงมุ่งมั่นที่จะกระชับความร่วมมือ เพื่อรับมือกับความท้าทายต่างๆ ผ่านการหารือระหว่างกองทัพและกระทรวงกลาโหมของภูมิภาค เพื่อเสริมสร้างความไว้เนื้อเชื่อใจและความร่วมมือระหว่างกันให้มากยิ่งขึ้น
ในระหว่างการประชุมฯ นายสุทิน คลังแสง รมว.กห. ได้กล่าวแนะนําตัวต่อสมาชิกอาเซียนพร้อมกับกล่าวแสดงความยินดีในความสําเร็จของการเป็นประธานอาเซียนของอินโดนีเซียในฐานะประธานอาเซียน ที่ได้จัดการประชุมสุดยอดอาเซียนและการประชุมที่เกี่ยวข้อง ภายใต้กรอบการประชุม ADMM และ ADMM-Plus ได้อย่างประสบความสําเร็จเสริมสร้างความร่วมมืออย่างสร้างสรรค์ภายใต้บทบาทนําและความมุ่งมั่นในการขับเคลื่อนความร่วมมือ โดยอาเซียนเป็นศูนย์กลาง สรรค์สร้างความเจริญครอบคลุมในทุกมิติ พร้อมขอบคุณคณะทํางานและเจ้าหน้าที่อาวุโสกลาโหมอาเซียน ที่ทุ่มเทเสียสละ เพื่อขับเคลื่อนและเสริมสร้างความร่วมมือด้านความมั่นคงของอาเซียน ให้มีความก้าวหน้า และประสบผลสัมฤทธิ์เป็นอย่างดี โดยรัฐมนตรีกลาโหมกลุ่มประเทศอาเซียนได้ร่วมจับมือและถ่ายภาพร่วมกัน แสดงถึงความสัมพันธ์ที่แนบแน่นและความสําเร็จของการประชุมฯ ดังกล่าว
ที่มา : โฆษกกระทรวงกลาโหม
รัฐบาลไทย-ข่าวทำเนียบรัฐบาล-เอกชนชั้นนำสหรัฐฯ พร้อมพิจารณา เพิ่มการลงทุนในไทย
วันพฤหัสบดีที่ 16 พฤศจิกายน 2566
เอกชนชั้นนําสหรัฐฯ พร้อมพิจารณา เพิ่มการลงทุนในไทย
.....
นายเศรษฐา ทวีสิน นายกรัฐมนตรี พบหารือผู้บริหารภาคเอกชนชั้นนําในสหรัฐฯ เพื่อเพิ่มความร่วมมือด้านระหว่างกัน ในโอกาสเดินทางไปเข้าร่วมประชุมเอเปค ณ นครซานฟรานซิสโก ได้แก่
.
บริษัท Citigroup ให้บริการด้านการเงิน ดําเนินธุรกิจในไทยมายาวนาน ชื่นชมนโยบาย EV และแบตเตอร์รี่ของรัฐบาล และพร้อมร่วมกับไทยจัด Roadshow โครงการ Landbridge เพื่อชักชวนนักลงทุนเข้ามาลงทุน
.
บริษัท Tiktok เป็น Application เครือข่ายสังคมออนไลน์ พัฒนาโดยบริษัท ByteDance สตาร์ทอัพที่กลายเป็นยูนิคอร์นที่มีมูลค่ามากที่สุดในโลก นายกฯ เชิญชวนบริษัทให้ร่วมพัฒนา Soft power ในจังหวัดเมืองรองของทุกภูมิภาคของไทย ที่มีสินค้าท้องถิ่น (OTOP) ที่เป็นเอกลักษณ์ของแต่ละจังหวัด ซึ่งจะช่วยส่งเสริมสินค้าและบริการในอีกทางหนึ่งด้วย พร้อมเชิญชวนให้บริษัทฯ ตั้งศูนย์ฝึกอบรม (Training center) เพื่อร่วมกันส่งเสริมและสนับสนุนนธุรกิจในไทยอีกด้วย ซึ่ง BOI พร้อมหามาตรการเพื่อส่งเสริมการลงทุน
.
บริษัท Booking. com ประกอบด้วยธุรกิจ 3 อย่าง booking. com, Agoda และ OpenTable โดย Agoda มีสํานักงานใหญ่ในไทย ที่ผ่านมามีความร่วมมือกับ ททท. ประชาสัมพันธ์การท่องเที่ยวไทย บริษัทฯ ชื่นชม นายกฯ หวังให้บริษัทฯ ร่วมการประชาสัมพันธ์ ส่งเสริมการเที่ยวเมืองรอง และส่งเสริมให้ไทยเป็น World Festival Destination ที่สามารถมาท่องเที่ยวได้ตลอดทั้งปี ซึ่งบริษัทฯ พร้อมร่วมมือในเรื่องนี้ให้เกิดเป็นรูปธรรมโดยเร็ว นอกจากนี้ บริษัทฯ กําลังพิจารณาเปิดสาขา OpenTable เพราะยังไม่มีสาขาในภูมิภาคเอเชียตะวันออกเฉียงใต้
.
อ่านเพิ่มเติม คลิก >>https://www.thaigov.go.th/news/contents/details/74827
.
#ไทยคู่ฟ้า#สื่อสารรัฐบาลไทย#APEC2023
-------------------
รัฐบาลไทย-ข่าวทำเนียบรัฐบาล-นรม. หารือ นรม.ญี่ปุ่น ส่งเสริมความเป็นหุ้นส่วนทางยุทธศาสตร์อย่างรอบด้าน
วันพฤหัสบดีที่ 16 พฤศจิกายน 2566
นรม. หารือ นรม.ญี่ปุ่น ส่งเสริมความเป็นหุ้นส่วนทางยุทธศาสตร์อย่างรอบด้าน
และยืนยันความพร้อมในการเข้าร่วมการประชุมสุดยอดอาเซียน-ญี่ปุ่นสมัยพิเศษในเดือนหน้า
วันนี้ (15 พฤศจิกายน 2566) เวลา 15.00 น. (ตามเวลาท้องถิ่นนครซานฟรานซิสโก ซึ่งช้ากว่าไทย 15 ชั่วโมง) ณ โรงแรมนิกโก ซานฟรานซิสโก นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือทวิภาคีกับนายคิชิดะ ฟูมิโอะ (H.E. Mr. Kishida Fumio) นายกรัฐมนตรีญี่ปุ่น ในโอกาสเดินทางเข้าร่วมการประชุมผู้นําเขตเศรษฐกิจเอเปค ครั้งที่ 30 นายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวว่า ไทยกับญี่ปุ่นเป็นมิตรที่ใกล้ชิดมาอย่างยาวนานมีความผูกพันในทุกระดับ พร้อมย้ําถึงความพร้อมของไทยที่จะร่วมมือกับญี่ปุ่น เพื่อส่งเสริมหุ้นส่วนทางยุทธศาสตร์อย่างรอบด้านให้เกิดประโยชน์ต่อประชาชนและภูมิภาค ทั้งนี้รัฐบาลไทยให้ความสําคัญกับการฟื้นฟูและกระตุ้นเศรษฐกิจภายในประเทศ ความร่วมมือด้านเศรษฐกิจที่เข้มแข็งกับญี่ปุ่น และนายกฯ พร้อมเข้าร่วมการประชุมสุดยอดอาเซียน – ญี่ปุ่น สมัยพิเศษ (ASEAN-Japan Commemorative Summit) ในเดือนหน้า และหวังว่าจะได้เยือนญี่ปุ่นอย่างเป็นทางการในโอกาสแรก
ด้านนายกรัฐมนตรีญี่ปุ่นกล่าวยินดีที่ได้พบหารือกับนายกฯ ในวันนี้ แสดงความยินดีกับการเข้ารับตําแหน่งนายกรัฐมนตรี ญี่ปุ่นพร้อมกระชับความสัมพันธ์ให้แน่นแฟ้นยิ่งขึ้น สานต่อความร่วมมือที่สนใจร่วมกัน ซึ่งโอกาสนี้ นายกฯ ญี่ปุ่นยังได้กล่าวขอให้ไทยช่วยอํานวยความสะดวกในการเข้าไปลงทุนในประเทศไทย อาทิ การยกเว้นการตรวจลงตราเพื่อการติดต่อหรือประกอบธุรกิจแก่นักธุรกิจ
โอกาสนี้ ผู้นําทั้งสองได้หารือในประเด็นที่เป็นประโยชน์และสนใจร่วมกัน
นายกฯ ยืนยันว่าไทยพร้อมดูแลภาคอุตสาหกรรมยานยนต์สันดาปญี่ปุ่นในไทยในช่วงการเปลี่ยนผ่าน ควบคู่กับการเร่งพัฒนาอุตสาหกรรม EV เพื่อให้ไทยเป็นศูนย์กลางช่วงสุดท้ายของการผลิตยานยนต์สันดาป ซึ่งนายกฯ ได้มอบให้หน่วยงานที่เกี่ยวข้องศึกษาแนวทาง โดยหารือกับภาคเอกชนญี่ปุ่นโดยตรง
พร้อมกันนี้ นายกฯ ญี่ปุ่นซึ่งได้เชิญนายกฯ ไทย เข้าร่วมการประชุม ASEAN-Japan Commemorative Summit เพื่อเสริมสร้างความมั่นคงทางพลังงานควบคู่กับการเปลี่ยนผ่านด้านพลังงาน เพื่อให้ภูมิภาคก้าวเข้าสู่สังคมปลอดคาร์บอน ซึ่งไทยพร้อมร่วมมือภายใต้ข้อริเริ่ม Asia Zero Emission Community (AZEC) ของญี่ปุ่นที่สอดรับกับแนวทางของไทย
ทั้งนี้ ไทยมุ่งเน้นเปิดโอกาสเศรษฐกิจใหม่ ๆ อาทิ เศรษฐกิจดิจิทัล นวัตกรรม เศรษฐกิจสีเขียว รวมทั้งเปิดกว้างในการเจรจาความตกลงการค้าเสรีที่มีมาตรฐานสูง โดยไทยมีโครงการ Landbridge เพื่อเป็นเครื่องยนต์ขับเคลื่อนเศรษฐกิจตัวใหม่ จึงอยากเชิญญี่ปุ่นมาร่วมมือในโครงการนี้ ซึ่งจะเป็นประโยชน์ต่อการพัฒนาเศรษฐกิจของไทย ญี่ปุ่น และภูมิภาค โดยนายกฯ ย้ําว่ารัฐบาลไทยจะอํานวยความสะดวกให้ภาคเอกชนอย่างเต็มที่
นอกจากนี้ ทั้งสองฝ่ายยังหารือถึงด้านความมั่นคง ซึ่งยินดีที่ไทยและญี่ปุ่นมีความร่วมมือด้านความมั่นคงและการป้องกันประเทศอย่างใกล้ชิดภายใต้กลไกความร่วมมือที่มีอยู่ อาทิ กระทรวงกลาโหม กระทรวงการต่างประเทศ
รัฐบาลไทย-ข่าวทำเนียบรัฐบาล-เห็นชอบกรอบวงเงิน 5,375,000 เหรียญสหรัฐ และแผนดำเนินงานปี 67 องค์กรร่วมไทย – มาเลเซีย เพื่อสำรวจ ประเมินผล และพัฒนาปิโตรเลียม
วันพฤหัสบดีที่ 16 พฤศจิกายน 2566
เห็นชอบกรอบวงเงิน 5,375,000 เหรียญสหรัฐ และแผนดําเนินงานปี 67 องค์กรร่วมไทย – มาเลเซีย เพื่อสํารวจ ประเมินผล และพัฒนาปิโตรเลียม
.....
ที่ประชุมครม. (14 พ.ย. 66) มติเห็นชอบกรอบวงเงินงบประมาณ 5,375,000 เหรียญสหรัฐ และแผนการดําเนินงานประจําปี 67 ขององค์กรร่วมไทย – มาเลเซีย ตามที่ ก.พลังงานเสนอ
.
โดยกรอบวงเงินดังกล่าว แบ่งได้ ดังนี้
• ค่าใช้จ่ายในการดําเนินงาน จํานวน 5,250,900 เหรียญสหรัฐ
• ค่าใช้จ่ายที่เป็นทุน จํานวน 124,100 เหรียญสหรัฐ
.
สําหรับแผนการดําเนินงานฯ 67 ประกอบด้วย
• การสํารวจและการประเมินผล
• การพัฒนาปิโตรเลียม
• การผลิตปิโตรเลียมในพื้นที่พัฒนาร่วมไทย – มาเลเซีย :
- เจาะหลุมพัฒนา จํานวน 8 หลุม
- รักษาระดับการผลิตก๊าซธรรมชาติที่เรียกรับสูงสุดในอัตรา 869 ล้านลูกบาศก์ฟุต/วัน
- ดําเนินการเจาะหลุมพัฒนาตามแผนพัฒนาแหล่งในระยะที่ 6 จํานวน 17 หลุม
- รักษาระดับอัตราการผลิตก๊าซธรรมชาติที่เรียกรับสูงสุดในอัตรา 308 ล้านลูกบาศก์ฟุต/วัน
- ซ่อมแซมหลุมผลิตเดิมและเจาะผนังหลุมเพิ่ม เพื่อรักษาอัตราการผลิตของหลุม
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ศิรินันท์” ดันอุตสาหกรรมสร้างสรรค์ ต่อยอด Soft Power ลุยตลาดพรีเมียม พร้อมแนะเร่งรับรอง Thailand Textiles Tag สิ่งทอชุมชน สร้างความมั่นใจผู้บริโภค
วันพฤหัสบดีที่ 16 พฤศจิกายน 2566
16/11/2566
“ศิรินันท์” ดันอุตสาหกรรมสร้างสรรค์ ต่อยอด Soft Power ลุยตลาดพรีเมียม พร้อมแนะเร่งรับรอง Thailand Textiles Tag สิ่งทอชุมชน สร้างความมั่นใจผู้บริโภค
“ศิรินันท์” ดันอุตสาหกรรมสร้างสรรค์ ต่อยอด Soft Power ลุยตลาดพรีเมียม พร้อมแนะเร่งรับรอง Thailand Textiles Tag สิ่งทอชุมชน สร้างความมั่นใจผู้บริโภค
วันที่ 15 พฤศจิกายน 2566 นางสาวศิรินันท์ ศิริพาณิชย์ ผู้ช่วยรัฐมนตรีประจํากระทรวงอุตสาหกรรม ตรวจเยี่ยมหน่วยงานในสังกัดกระทรวงอุตสาหกรรม โดยมีนายวาที พีระวรานุพงศ์ นายวัชรุน จุ้ยจําลอง รองอธิบดีกรมส่งเสริมอุตสาหกรรม และนายชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ ให้การต้อนรับ ณ กรมส่งเสริมอุตสาหกรรม (กล้วยน้ําไท) และสถาบันพัฒนาอุตสาหกรรมสิ่งทอ
ในการนี้ผู้ช่วยรัฐมนตรีประจํากระทรวงอุตสาหกรรม ได้ตรวจเยี่ยมหน่วยงานกองพัฒนาอุตสาหกรรมชุมชน ศูนย์ออกแบบและพัฒนาผลิตภัณฑ์ และสถาบันพัฒนาอุตสาหกรรมสิ่งทอ พร้อมเยี่ยมชมผลงานการส่งเสริมผู้ประกอบอุตสาหกรรมสร้างสรรค์ โดยการนําเทคโนโลยี และนวัตกรรมเข้ามาต่อยอดเพิ่มมูลค่าให้กับผลิตภัณฑ์ โดยเฉพาะอย่างยิ่งกลุ่มผลิตภัณฑ์พรีเมียมให้สามารถใช้ได้ในหลากหลายโอกาส ทั้งการนําผ้าไทยมายกระดับให้เป็นเครื่องใช้ เครื่องตกแต่งภายในบ้าน ของที่ระลึก เพิ่มโอกาสการใช้งาน และส่งเสริมอัตลักษณ์ให้แพร่หลาย ทั้งยังเป็นการสร้างรายได้ผ่านการเจาะตลาดผู้บริโภคที่มีศักยภาพ พร้อมกันนี้ ได้เน้นย้ําให้เร่งขยายการรับรองมาตรฐานผ่านเครื่องหมาย Thailand Textiles Tag ให้สามารถเข้าถึงกลุ่มผลิตภัณฑ์สิ่งทอจากชุมชน เพื่อสร้างความมั่นใจให้กับผู้ซื้อ ยกระดับมาตรฐานให้กับอุตสาหกรรมสิ่งทอไทย
รัฐบาลไทย-ข่าวทำเนียบรัฐบาล-​‘คารม’ เผย ครม. มีมติเห็นชอบ ให้ขยายเวลาการดำเนินการ จัดทำกฎหมายลำดับรอง ที่ออกตามพระราชบัญญัติคุ้มครองผู้รับงานไปทำที่บ้าน พ.ศ. 2553 ออกไป 1 ปี ตามที่กระทรวงแรงงานเสนอ
วันพฤหัสบดีที่ 16 พฤศจิกายน 2566
16/11/2566
​‘คารม’ เผย ครม. มีมติเห็นชอบ ให้ขยายเวลาการดําเนินการ จัดทํากฎหมายลําดับรอง ที่ออกตามพระราชบัญญัติคุ้มครองผู้รับงานไปทําที่บ้าน พ.ศ. 2553 ออกไป 1 ปี ตามที่กระทรวงแรงงานเสนอ
​‘คารม’ เผย ครม. มีมติเห็นชอบให้ขยายเวลาการดําเนินการจัดทํากฎหมายลําดับรองที่ออกตามพระราชบัญญัติคุ้มครองผู้รับงานไปทําที่บ้าน พ.ศ. 2553 ออกไป 1 ปี ตามที่กระทรวงแรงงานเสนอ
วันที่ 16 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (วันที่ 14 พฤศจิกายน 2566) มีมติเห็นชอบ ให้ขยายระยะเวลาการดําเนินการจัดทํากฎหมายลําดับรองที่ออกตามพระราชบัญญัติคุ้มครองผู้รับงานไปทําที่บ้าน พ.ศ. 2553 ออกไป 1 ปี นับตั้งแต่วันที่ 27 พฤศจิกายน 2566 ตามที่กระทรวงแรงงานเสนอ
นายคารม กล่าวว่า พระราชบัญญัติคุ้มครองผู้รับงานไปทําที่บ้าน พ.ศ. 2553 มีผลบังคับใช้ตั้งแต่วันที่ 15 พฤษภาคม 2554 ซึ่งบทบัญญัติตามพระราชบัญญัติฉบับนี้กําหนดให้ออกกฎหมายลําดับรอง จํานวน 19 ฉบับ โดย สธ. ได้ยกร่างกฎหมายลําดับรองและประกาศในราชกิจจานุเบกษาแล้ว จํานวน 18 ฉบับ ขณะนี้ยังมีกฎหมายลําดับรองที่อยู่ในขั้นตอนการจัดทําร่างกฎหมายอีก 1 ฉบับ แต่โดยที่พระราชบัญญัติคุ้มครองผู้รับงานฯ ซึ่งเป็นกฎหมายที่มีผลใช้บังคับอยู่ในวันก่อนวันที่พระราชบัญญัติหลักเกณฑ์การจัดทําร่างกฎหมายฯ มีผลบังคับใช้ การออกกฎหมายลําดับรอง จึงต้องดําเนินการให้แล้วเสร็จภายในวันที่ 27 พฤศจิกายน 2566 ตามพระราชบัญญัติหลักเกณฑ์การจัดทําร่างกฎหมายฯ ประกอบกับมติคณะรัฐมนตรี จึงมีความจําเป็นต้องเสนอคณะรัฐมนตรี เพื่อขอขยายระยะเวลาในการออกกฎหมายลําดับรอง จํานวน 1 ฉบับดังกล่าว
“ทั้งนี้ ร่างประกาศกรมสวัสดิการและคุ้มครองแรงงาน เกี่ยวกับหลักเกณฑ์ วิธีการและเงื่อนไขการเรียกหรือรับหลักประกันการทํางานหรือหลักประกันความเสียหายในการทํางานจากผู้รับงานไปทําที่บ้าน พ.ศ. .... อาศัยอํานาจตามความในมาตรา 14 แห่งพระราชบัญญัติคุ้มครองผู้รับงานฯ มีสาระสําคัญเป็นการกําหนดหลักเกณฑ์ วิธีการ และเงื่อนไขให้ผู้จ้างงานสามารถเรียกหรือรับหลักประกันการทํางาน หลักประกันความเสียหายในการทํางานจากผู้รับงานไปทําที่บ้าน เพื่อให้เกิดความเป็นธรรมแก่ผู้จ้างงานและผู้รับงาน กรณีที่งานที่รับไปทํามีมูลค่าสูงหรือมีปริมาณมาก เพื่อคุ้มครองผู้รับงานไปทําที่บ้าน มิต้องเดือดร้อนในการหาหลักประกันเกินกว่าที่กําหนด และป้องกันมิให้ผู้จ้างงานแสวงหาผลประโยชน์จากหลักประกันโดยไม่สมควร” นายคารมกล่าว
รัฐบาลไทย-ข่าวทำเนียบรัฐบาล-พิธีเปิดการเจาะ (SPUD) หลุมเจาะปิโตรเลียม FA-NY-67-13 อำเภอฝาง จังหวัดเชียงใหม่
วันพฤหัสบดีที่ 16 พฤศจิกายน 2566
พิธีเปิดการเจาะ (SPUD) หลุมเจาะปิโตรเลียม FA-NY-67-13 อําเภอฝาง จังหวัดเชียงใหม่
...
พลเรือเอก สุพพัต ยุทธวงศ์ รองปลัดกระทรวงกลาโหม เป็นประธานในพิธีเปิดการเจาะ (SPUD) หลุมเจาะปิโตรเลียม FA-NY-67-13 อําเภอฝาง จังหวัดเชียงใหม่ เพื่อเพิ่มศักยภาพในการผลิตปิโตรเลียมสําหรับพลังงานทหาร และตรวจเยี่ยมศูนย์พัฒนาปิโตรเลียมภาคเหนือ กรมการพลังงานทหาร ระหว่างวันที่ 14-15 พฤศจิกายน 2566
รัฐบาลไทย-ข่าวทำเนียบรัฐบาล-พาณิชย์ตะลุยเปิดตลาดนัดซื้อข้าวอีสาน
วันพฤหัสบดีที่ 16 พฤศจิกายน 2566
พาณิชย์ตะลุยเปิดตลาดนัดซื้อข้าวอีสาน
นายกีรติ  รัชโน ปลัดกระทรวงพาณิชย์ เปิดเผยว่า นายภูมิธรรม  เวชยชัย  รองนายกรัฐมนตรีและรัฐมนตรีว่าการกระทรวงพาณิชย์ มีความเป็นห่วงถึงสถานการณ์ข้าวเปลือก
ในปัจจุบัน โดยเฉพาะอย่างยิ่งในพื้นที่ภาคอีสาน
จึงได้มอบหมายให้ปลัดกระทรวงพาณิชย์ และกรมการค้าภายใน ประชุมกับสมาคมโรงสี สมาคมโรงสีภาคอีสาน และพาณิชย์จังหวัด เมื่อวันที่ 16 พฤศจิกายน 2566 เกี่ยวกับสถานการณ์ราคาข้าวเปลือกหอมมะลิในภาคอีสาน พบว่า สถานการณ์ราคาข้าวเปลือกหอมมะลิเกี่ยวสดปัจจุบันอยู่ที่ 11,000 – 11,300 บาท/ตัน คิดเป็นข้าวแห้งที่ความชื้น 15% อยู่ที่ 14,200 – 14,600 บาท/ตัน แต่ในช่วงที่ผ่านมาภาคอีสานบางพื้นที่มีฝนตกชุก และชาวนาเร่งเกี่ยวทําให้ข้าวเปลือกมีความชื้นสูงมาก ทําให้ได้ราคาที่ลดลงตามคุณภาพ อยู่ที่ 10,700 บาท/ตัน คิดเป็นข้าวแห้งความชื้น 15% อยู่ที่ 13,800 บาท/ตัน แต่จากนี้ไปฝนได้ทิ้งช่วงแล้วทําให้ข้าวที่เก็บเกี่ยวความชื้นลดลง จึงเชื่อว่าราคาข้าวเปลือกหอมมะลิในภาคอีสานจะปรับตัวสูงขึ้น ซึ่งทางโรงสียินดีที่จะรับซื้อข้าวเพื่อช่วยชาวนาอย่างเต็มที่ และกรมการค้าภายในได้ขอความร่วมมือให้ช่วยรับซื้อข้าวเปลือกจากชาวนาในราคาที่เพิ่มขึ้น นอกจากนี้ยังได้มอบหมายสั่งการให้พาณิชย์จังหวัดเร่งเปิดตลาดนัดข้าวเปลือกเพิ่มเติมจากขณะนี้ที่เปิดไปแล้ว 46 จุดใน 27 จังหวัด ให้ครอบคลุมการรับซื้อข้าวเปลือกจากชาวนาในทุกพื้นที่ รวมทั้งได้ประสานให้โรงสีนอกพื้นที่เข้าไประดมช่วยรับซื้อข้าวเปลือกจากชาวนาเพิ่มเติมอีกด้วย จึงเชื่อว่าสถานการณ์ราคาจากนี้น่าจะปรับสูงขึ้น
ปลัดกระทรวงพาณิชย์ ยังเปิดเผยต่อไปอีกว่า จากภาวะอากาศที่ดีขึ้นพบว่าชาวนา
ได้นําเข้ามากตากเพื่อนําเข้ายุ้งฉางเพื่อเข้าโครงการชะลอการขายของรัฐบาลที่ตั้งเป้าหมาย 3 ล้านตัน เพิ่มขึ้นจากปีก่อน โดยชาวนาจะได้รับเงินค่าฝากเก็บ 1,500 บาท/ตัน และได้รับเงินจาก ธ.ก.ส. ไปใช้จ่ายก่อนโดยไม่ต้องเร่งขาย โดยข้าวเปลือกหอมมะลิ อยู่ที่ 12,000 บาท/ตัน ข้าวเปลือกหอมมะลินอกพื้นที่ อยู่ที่ 10,500 บาท/ตัน ข้าวปทุมธานีและข้าวเหนียว อยู่ที่ 10,000 บาท/ตัน ข้าวเจ้า อยู่ที่ 9,000 บาท/ตัน แต่ถ้านําไปฝากเก็บที่สหกรณ์ ชาวนาก็จะได้รับเงินช่วยเหลือค่าฝากเก็บละ 500 บาท/ตัน ส่วนสหกรณ์ได้ 1,000 บาท/ตัน นอกจากนี้ หากไปขายข้าวเปลือกที่สหกรณ์ก็จะได้รับราคาข้าวเปลือกเกี่ยวสดที่ความชื้นไม่เกิน 25% ในราคา 12,200 บาท/ตัน สําหรับเงินช่วยเหลือค่าบริหารจัดการ ไร่ละ 1,000 บาท รายละไม่เกิน 20 ไร่ คณะรัฐมนตรีได้อนุมัติวงเงินไปแล้ว จํานวน 56,321 ล้านบาท ก็จะได้ดําเนินการโอนเงินเข้าบัญชีชาวนาโดยเร็วต่อไป หากชาวนามีข้อสงสัยสามารถสอบถามรายละเอียดได้ที่ ธ.ก.ส. สาขาใกล้บ้าน และสํานักงานพาณิชย์จังหวัดทั่วประเทศ ซึ่งกระทรวงพาณิชย์ โดยกรมการค้าภายในและสํานักงานพาณิชย์จังหวัดทุกจังหวัดจะได้ติดตามสถานการณ์อย่างใกล้ชิดต่อไป
รัฐบาลไทย-ข่าวทำเนียบรัฐบาล-กองทัพบกตั้งวอร์รูมติดตามการฝึกทหารใหม่ มุ่งฝึกอย่างปลอดภัยพร้อมดูแลครอบครัว กำชับทุกหน่วยบูรณาการทุกภารกิจร่วมกับ กอ.รมน. เพื่อให้เกิดประโยชน์สูงสุด
วันพฤหัสบดีที่ 16 พฤศจิกายน 2566
กองทัพบกตั้งวอร์รูมติดตามการฝึกทหารใหม่ มุ่งฝึกอย่างปลอดภัยพร้อมดูแลครอบครัว กําชับทุกหน่วยบูรณาการทุกภารกิจร่วมกับ กอ.รมน. เพื่อให้เกิดประโยชน์สูงสุด
วันนี้ (๑๓ พ.ย. ๖๖) ที่กองบัญชาการกองทัพบก พลเอก เจริญชัย หินเธาว์
ผู้บัญชาการทหารบก ได้ประชุมติดตามการปฏิบัติงานของหน่วยทหารทั่วประเทศผ่านระบบการประชุมทางไกลผ่านจอภาพ ในการประชุมครั้งนี้ผู้บัญชาการทหารบกให้ความสําคัญในเรื่องการฝึกทหารใหม่
โดยปัจจุบันกองทัพบกได้จัดตั้งศูนย์ติดตามสถานการณ์การฝึกทหารใหม่ ผลัดที่ ๒/๖๖ ขึ้น เพื่อกํากับดูแลการฝึกทหารใหม่ในภาพรวมให้เป็นไปด้วยความเรียบร้อย ในการนี้ ผู้บัญชาการทหารบก ได้สั่งการให้หน่วยฝึกทหารใหม่ ปฏิบัติตามนโยบายและแนวทางที่กองทัพบกกําหนดอย่างเคร่งครัด กํากับดูแลในรายละเอียดทุกขั้นตอนเพื่อให้การฝึกเป็นไปอย่างปลอดภัยและมีมาตรฐาน รวมถึงระวังไม่ให้เกิดการเจ็บป่วยจากโรคลมร้อน หรือเกิดอุบัติเหตุจากการฝึก ดูแลสภาพจิตใจทหารใหม่ให้มีขวัญกําลังใจที่ดี พร้อมกําชับให้ผู้ฝึกทหารใหม่ และผู้บังคับหน่วยทุกระดับชั้น ให้ดูแลชีวิตความเป็นอยู่ของทหารใหม่ และครอบครัวอย่างใกล้ชิด ส่วนในเรื่องการปรับสภาพทั้งร่างกายและจิตใจ การฝึกระเบียบวินัย ทักษะและอุดมการณ์ทางทหาร ให้ดําเนินการในลักษณะจากเบาไปหาหนัก เพื่อเสริมสร้างทหารใหม่ ให้มีความพร้อมในการปฏิบัติหน้าที่และเป็นบุคลากรที่มีคุณค่าของประเทศต่อไปในอนาคต
นอกจากนี้ผู้บัญชาการทหารบก ยังสั่งการให้ทุกหน่วยติดตามสถานการณ์ ในเรื่องปัญหาของไฟป่า หมอกควันและฝุ่นละออง ในพื้นที่ภาคเหนือ การช่วยเหลือประชาชนจากปัญหาภัยหนาวและการสกัดกั้นยาเสพติดตามแนวชายแดน โดยให้หน่วยที่รับผิดชอบบูรณาการการปฏิบัติร่วมกับ กอ.รมน. ผ่านกลไกรอง ผอ.รมน.จังหวัดฝ่ายทหาร เพื่อให้เกิดประสิทธิภาพในการปฏิบัติงานร่วมกับส่วนราชการอื่นๆ อันจะเกิดประโยชน์สูงสุดกับประเทศชาติและประชาชน
............................................................................
ศูนย์ประชาสัมพันธ์กองทัพบก โดยทีมโฆษกกองทัพบก, ๑๓ พฤศจิกายน ๒๕๖๖
ที่มา :https://www.facebook.com/armyprcenter?mibextid=ZbWKwL
รัฐบาลไทย-ข่าวทำเนียบรัฐบาล-กปน. ขานรับนโยบาย มท.1 ขยายเวลางดตัดน้ำประปา 3 เดือน บรรเทาภาระค่าใช้จ่ายลูกค้า กว่า 9.1 แสนราย
วันพฤหัสบดีที่ 16 พฤศจิกายน 2566
16/11/2566
กปน. ขานรับนโยบาย มท.1 ขยายเวลางดตัดน้ําประปา 3 เดือน บรรเทาภาระค่าใช้จ่ายลูกค้า กว่า 9.1 แสนราย
กปน. ขานรับนโยบาย มท.1 เพิ่มระยะเวลาการงดตัดน้ําประปาจากเดิม 2 เดือน เป็น 3 เดือน เริ่มตั้งแต่ใบแจ้งค่าน้ําประปาเดือนพฤศจิกายน 2566 นี้ เพื่อเป็นของขวัญปีใหม่กับประชาชน โดยผู้รับสิทธิ์จะต้องมียอดค่าใช้จ่ายรวมที่ระบุในใบแจ้งค่าน้ําประปาไม่เกิน 150 บาท/ด.
กปน. ขานรับนโยบาย มท.1 เพิ่มระยะเวลาการงดตัดน้ําประปาจากเดิม 2 เดือน ขยายเป็น 3 เดือน เริ่มตั้งแต่ใบแจ้งค่าน้ําประปาเดือนพฤศจิกายน 2566 นี้ เพื่อเป็นของขวัญปีใหม่กับประชาชน โดยผู้รับสิทธิ์จะต้องมียอดค่าใช้จ่ายรวมที่ระบุในใบแจ้งค่าน้ําประปาไม่เกิน 150 บาท ต่อเดือน และต้องไม่มียอดค้างชําระเก่า
นายมานิต ปานเอม ผู้ว่าการการประปานครหลวง (กปน.) เปิดเผยว่า เพื่อสนองนโยบายกระทรวงมหาดไทยในการบําบัดทุกข์ บํารุงสุข จึงได้กําหนดมาตรการเพื่อร่วมบรรเทาภาระค่าใช้จ่ายให้แก่ประชาชนในพื้นที่กรุงเทพมหานคร นนทบุรี และสมุทรปราการ โดยมีรายละเอียดดังนี้
1. เป็นผู้ใช้น้ําประปา ประเภทที่พักอาศัย ที่มีขนาดมาตรวัดน้ําไม่เกิน 3⁄4 นิ้ว
2. ผู้ใช้น้ําที่เข้าร่วมโครงการ จะต้องไม่มีค่าน้ําประปาค้างชําระ หรือเคลียร์ยอดค้างชําระเดิมให้เรียบร้อยก่อนใบแจ้งค่าน้ําประปา รอบเดือนพฤศจิกายน 2566
3. ยอดค่าใช้จ่ายรวมที่ระบุในใบแจ้งค่าน้ําประปา ต้องไม่เกิน 150 บาทต่อเดือน
4. ขยายระยะเวลางดตัดน้ําประปาจากเดิม 2 เดือน ขยายเป็น 3 เดือน จึงจะระงับการใช้น้ํา
5. ระยะเวลาดําเนินการ เริ่มตั้งแต่รอบใบแจ้งค่าน้ําประปา เดือนพฤศจิกายน 2566 ถึงเดือนมกราคม 2567
นายมานิต กล่าวอีกว่า ปัจจุบัน กปน. มีลูกค้ารวม 2.6 ล้านราย มาตรการดังกล่าวข้างต้น จะช่วยบรรเทาภาระให้ลูกค้าถึง 9.1 แสนราย หรือ 35% ของลูกค้าทั้งหมด นับเป็นของขวัญปีใหม่ 2567 ที่ กปน. มอบให้เพื่อลดภาระค่าใช้จ่ายภาคครัวเรือน และขอความร่วมมือประชาชนทุกภาคส่วนช่วยกันใช้น้ําประปาอย่างรู้คุณค่าเหมือนเช่นเคย
ข้อมูล .. การประปานครหลวง
รัฐบาลไทย-ข่าวทำเนียบรัฐบาล-กระทรวงยุติธรรม ร่วมเฝ้ารับเสด็จและประชุมคณะกรรมการอำนวยการโครงการ TO BE NUMBER ONE
วันพฤหัสบดีที่ 16 พฤศจิกายน 2566
16/11/2566
กระทรวงยุติธรรม ร่วมเฝ้ารับเสด็จและประชุมคณะกรรมการอํานวยการโครงการ TO BE NUMBER ONE
กระทรวงยุติธรรม ร่วมเฝ้ารับเสด็จและประชุมคณะกรรมการอํานวยการโครงการ TO BE NUMBER ONE
เมื่อวันที่ ๑๕ พฤศจิกายน ๒๕๖๖ ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จเป็นองค์ประธานการประชุมคณะกรรมการอํานวยการโครงการรณรงค์ป้องกันและแก้ไขปัญหายาเสพติด “ทูบีนัมเบอร์วัน” (TO BE NUMBER ONE ) ประจําปีงบประมาณ ๒๕๖๗ ณ ห้องประชุมชัยนาทนเรนทร ชั้น ๒ อาคาร ๑ สํานักงานปลัดกระทรวงสาธารณสุข โดยมี​ นายกูเฮง ยาวอหะซัน เลขารัฐมนตรีว่าการกระทรวงยุติธรรม พร้อมด้วยนายวีระกิตติ์ หาญปริพรรณ์อธิบดีกรมคุมประพฤติ และเจ้าหน้าที่ที่เกี่ยวข้อง รวมถึงผู้แทนจากหน่วยงานภาครัฐ เอกชน และองค์กรด้านสื่อมวลชน เฝ้ารับเสด็จ
ทูลกระหม่อมหญิงอุบลรัตนราชกัญญา สิริวัฒนาพรรณวดี พระราชทานวโรกาสให้จัดการประชุมคณะกรรมการอํานวยการโครงการทูบีนัมเบอร์วันเป็นประจําทุกปี เพื่อทรงรับทราบผลและแผนงานของทุกหน่วยงานที่ร่วมดําเนินงานโครงการ TO BE NUMBER ONE และพระราชทานแนวทางการดําเนินงาน รวมทั้งทรงให้มีการแลกเปลี่ยนประสบการณ์การดําเนินงานของทุกภาคส่วน เพื่อร่วมกันพัฒนางานในโครงการให้มีประสิทธิภาพ ประสิทธิผล เกิดความต่อเนื่องและยั่งยืน
สําหรับกลยุทธ์หลักในการขับเคลื่อนโครงการ TO BE NUMBER ONE คือ การดําเนินงานผ่านระดับจังหวัด ระดับอําเภอ และระดับเขตในกรุงเทพมหานคร นอกจากนี้ยังมีการจัดตั้งศูนย์เพื่อนใจ TO BE NUMBER ONE ในสถานศึกษา ชุมชน สถานประกอบการ สถานพินิจฯ เรือนจํา/ทัณฑสถาน และสํานักงานคุมประพฤติ รวมทั่วประเทศ ๗๕,๘๕๔ แห่ง และได้ขยายไปยังห้างสรรพสินค้าเขตกรุงเทพมหานครและปริมณฑลอีก ๕ แห่ง
โดยในปี ๒๕๖๗ โครงการ TO BE NUMBER ONE ได้มีแผนดําเนินกิจกรรมตามยุทธศาสตร์ ๓ ส คือ สร้างกระแส, สร้างเสริมภูมิคุ้มกันทางด้านจิตใจ, สร้างและพัฒนาเครือข่ายอย่างต่อเนื่อง โดยมีส่วนเพิ่มเติม คือ การพัฒนาฐานข้อมูลใหม่ให้ตรงตามความต้องการของผู้ใช้มากยิ่งขึ้น รวมทั้งพัฒนาเกณฑ์ตัวชี้วัดการดําเนินงานจังหวัด อําเภอ เขต กรุงเทพมหานคร รวมทั้งชมรม และศูนย์เพื่อนใจ TO BE NUMBER ONE ในทุกประเภทให้มีคุณภาพและครอบคลุมกลุ่มเป้าหมายเยาวชนทั้งกลุ่มปกติ และกลุ่มเสี่ยงเพิ่มขึ้น
รัฐบาลไทย-ข่าวทำเนียบรัฐบาล-นายสุทิน คลังแสง รัฐมนตรีว่าการกระทรวงกลาโหม ได้ร่วมการประชุมรัฐมนตรีกลาโหมอาเซียน +1 อย่างไม่เป็นทางการกับประเทศคู่เจรจา (ADMM-Plus +1)
วันพฤหัสบดีที่ 16 พฤศจิกายน 2566
นายสุทิน คลังแสง รัฐมนตรีว่าการกระทรวงกลาโหม ได้ร่วมการประชุมรัฐมนตรีกลาโหมอาเซียน +1 อย่างไม่เป็นทางการกับประเทศคู่เจรจา (ADMM-Plus +1)
...
รัฐบาลไทย-ข่าวทำเนียบรัฐบาล-​ปลัดฯ ณัฐพล ยินดีกับ สอจ. 7 จังหวัด มีผลการประเมิน ITA ระดับ AA พร้อมสร้างหน่วยงานต้นแบบสู่การยกระดับผลคะแนนการประเมิน ปี 67
วันพฤหัสบดีที่ 16 พฤศจิกายน 2566
16/11/2566
​ปลัดฯ ณัฐพล ยินดีกับ สอจ. 7 จังหวัด มีผลการประเมิน ITA ระดับ AA พร้อมสร้างหน่วยงานต้นแบบสู่การยกระดับผลคะแนนการประเมิน ปี 67
​ปลัดฯ ณัฐพล ยินดีกับ สอจ. 7 จังหวัด มีผลการประเมิน ITA ระดับ AA พร้อมสร้างหน่วยงานต้นแบบสู่การยกระดับผลคะแนนการประเมิน ปี 67
วันที่ 15 พฤศจิกายน 2566 ดร.ณัฐพล รังสิต ปลัดกระทรวงอุตสาหกรรม เป็นประธานเปิดกิจกรรม “โชว์ & แชร์ ยกระดับการประเมิน ITA สํานักงานอุตสาหกรรมจังหวัด (สอจ.) ประจําปีงบประมาณ พ.ศ.2567 พร้อมมอบเกียรติบัตรให้แก่หน่วยงานที่มีผลการประเมินระดับ AA จํานวน 7 หน่วยงาน และมอบรางวัลให้แก่หน่วยงานที่ได้คะแนนสูงสุด จํานวน 1 หน่วยงาน โดยมีนางสาวณัฏฐิญา เนตยสุภา รองปลัดกระทรวงอุตสาหกรรม ในฐานะหัวหน้าศูนย์ปฏิบัติการต่อต้านการทุจริต กระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม สอจ. 7 หน่วยงาน ร่วมกิจกรรม ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม (สปอ.)
ปลัดกระทรวงอุตสาหกรรม ได้แสดงความยินดีพร้อมมอบนโยบายให้กับหน่วยงานที่มีผลการประเมิน ITA สอจ. ระดับ AA และมอบรางวัลแก่หน่วยงานที่มีผลคะแนนสูงสุดเพื่อเป็นขวัญกําลังใจและความภาคภูมิใจในการปฏิบัติงานให้กับ สอจ. ทั้ง 7 หน่วยงาน ซึ่งสะท้อนให้เห็นถึงความทุ่มเทและความพยายามของหน่วยงานในการที่จะยกระดับความโปร่งใสและการบริหารราชการที่มีธรรมาภิบาล รวมถึงการให้ความสําคัญต่อการดําเนินการตามนโยบายด้านการป้องกันและปราบปรามการทุจริตและประพฤติมิชอบของ สปอ. และขอให้หน่วยงานได้นําความสําเร็จไปขยายผลเป็นต้นแบบ ITA เพื่อให้ สอจ. ได้ศึกษา เรียนรู้ นําไปใช้เป็นแบบอย่างในการดําเนินงานต่อไป ตลอดจนขอให้ทุกหน่วยงานร่วมกันผลักดันยกระดับผลการประเมิน ITA ของ สอจ. ปีงบประมาณ พ.ศ. 2567 ให้ดียิ่งขึ้น
รองปลัดฯ ณัฏฐิญา ได้กล่าวถึง การจัดกิจกรรม “โชว์ & แชร์ ยกระดับการประเมิน ITA สอจ. ประจําปีงบประมาณ พ.ศ. 2567” ของศูนย์ปฏิบัติการต่อต้านการทุจริต กระทรวงอุตสาหกรรม (ศปท.อก.) มีวัตถุประสงค์เพื่อยกย่องหน่วยงานที่มีผลการประเมิน ITA ระดับ AA และให้รางวัลหน่วยงานที่มีผลคะแนนสูงสุด เพื่อสร้างขวัญและกําลังใจในการปฏิบัติงาน รวมทั้งสร้างหน่วยงานต้นแบบ ITA ให้เกิดการแลกเปลี่ยนเรียนรู้เกี่ยวกับการดําเนินการขับเคลื่อนการประเมิน ITA ของ สอจ. นําไปสู่การยกระดับผลคะแนนการประเมิน ITA ประจําปีงบประมาณ พ.ศ. 2567 ให้ดียิ่งขึ้น บรรลุตามค่าเป้าหมายของตัวชี้วัดที่กําหนด โดยให้หน่วยงานที่มีผลคะแนน 95 คะแนนขึ้นไป (ระดับ AA) มาร่วมแชร์วิธีการดําเนินการเพื่อให้สํานักงานอุตสาหกรรมจังหวัดได้ศึกษา เรียนรู้ นําไปใช้เป็นแบบอย่างในการดําเนินงาน โดยหน่วยงานที่มีผลการประเมิน ITA ระดับ AA 95 คะแนนขึ้นไป จํานวน 7 หน่วยงาน ได้แก่ 1) สํานักงานอุตสาหกรรมจังหวัดกาญจนบุรี 100 คะแนน 2) สํานักงานอุตสาหกรรมจังหวัดแพร่ 98 คะแนน 3) สํานักงานอุตสาหกรรมจังหวัดนครปฐม 97 คะแนน 4) สํานักงานอุตสาหกรรมจังหวัดตราด 96 คะแนน 5) สํานักงานอุตสาหกรรมจังหวัดจันทบุรี สํานักงานอุตสาหกรรมจังหวัดนครศรีธรรมราช สํานักงานอุตสาหกรรมจังหวัดอ่างทอง 95 คะแนน
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ยินดี กรุงเทพฯ ติดอันดับ 4 เมืองท่องเที่ยวที่ถูกค้นหามากที่สุดในโลกปี 2566 สะท้อนความนิยมไทยต่อการเป็นจุดหมายปลายทางด้านการท่องเที่ยว
วันพฤหัสบดีที่ 16 พฤศจิกายน 2566
16/11/2566
โฆษกรัฐบาล เผย นายกฯ ยินดี กรุงเทพฯ ติดอันดับ 4 เมืองท่องเที่ยวที่ถูกค้นหามากที่สุดในโลกปี 2566 สะท้อนความนิยมไทยต่อการเป็นจุดหมายปลายทางด้านการท่องเที่ยว
โฆษกรัฐบาล เผย นายกฯ ยินดี กรุงเทพฯ ติดอันดับ 4 เมืองท่องเที่ยวที่ถูกค้นหามากที่สุดในโลกปี 2566 สะท้อนความนิยมไทยต่อการเป็นจุดหมายปลายทางด้านการท่องเที่ยว พร้อมผลักดันพัฒนาศักยภาพในด้านการเป็นเมืองท่องเที่ยวให้ดียิ่งขึ้น
วันนี้ (16 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า จากผลการสํารวจและจัดอันดับ 10 เมือง ที่เป็นจุดหมายปลายทางมีผู้คนค้นหามากที่สุดในโลก ประจําปี 2566 (Top 10 Most Searched Destinations Of 2023) จัดทําโดย eDreams Odigeo บริษัทด้านการเดินทางรายใหญ่ของโลก พบว่าเมืองหลวงของประเทศไทย กรุงเทพมหานคร ได้รับการจัดอันดับให้อยู่ในอันดับที่ 4 รองจาก ลอนดอน ปารีส และ นิวยอร์ก
โฆษกประจําสํานักนายกรัฐมนตรี กล่าวว่า ทางเว็บไซต์ Traveloffpath (https://www.traveloffpath.com/these-are-the-top-10-most-searched-destinations-of-the-year-according-to-new-report/) ระบุว่า กรุงเทพฯ เมืองหลวงของประเทศไทย ยังคงตอกย้ําการเป็นหนึ่งในจุดหมายปลายทางยอดนิยมที่สุดในทวีปเอเชีย โดดเด่นด้วยการผสมผสานเอกลักษณ์เฉพาะตัวระหว่าง วัดโบราณ ตลาดที่คึกคัก รวมไปถึงทิวทัศน์อันเงียบสงบ สามารถมอบประสบการณ์ให้แก่นักท่องเที่ยวเสมือนการชมภาพยนตร์ ซึ่งยากจะเลียนแบบได้ในช่วงพักร้อนของเมืองในยุโรปและสหรัฐอเมริกา รวมทั้งยังมีสถานที่มหัศจรรย์ทางประวัติศาสตร์อย่าง พระบรมมหาราชวัง และวัดอรุณราชวราราม ซึ่งล้วนได้รับการเติมเต็มอย่างสวยงามด้วยวิถีชีวิตความเป็นเมืองบนท้องถนน พร้อมด้วยตลาดน้ํา และถนนข้าวสารที่มีชีวิตชีวา
โดย 10 อันดับที่มีผู้คนค้นหามากที่สุดในโลก ประจําปี 2566 ได้แก่ อันดับ 1 ลอนดอน สหราชอาณาจักร อันดับ 2 ปารีส ประเทศฝรั่งเศส อันดับ 3 นิวยอร์ก สหรัฐฯ อันดับ 4 กรุงเทพฯ ประเทศไทย อันดับ 5 บาร์เซโลนา ประเทศสเปน อันดับ 6 อิสตันบูล ประเทศตุรกี อันดับ 7 โตเกียว ประเทศญี่ปุ่น อันดับ 8 โรม ประเทศอิตาลี อันดับ 9 มิลาน ประเทศอิตาลี และอันดับที่ 10 มาดริด ประเทศสเปน
“ผลการจัดอันดับนี้เป็นการย้ําถึงศักยภาพของไทย ในการเป็นจุดหมายปลายทางด้านการท่องเที่ยวที่นักท่องเที่ยวให้ความสนใจ ซึ่งนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ขอบคุณความร่วมมือของทุกหน่วยงานที่ร่วมกันผลักดันอุตสาหกรรมการท่องเที่ยวของไทยให้เติบโตได้อย่างแข็งแกร่ง นอกจากนี้ นายกฯ ยังได้ขอบคุณนักท่องเที่ยวที่เชื่อมั่นและชื่นชอบการท่องเที่ยวในไทย ซึ่งรัฐบาลยืนยันจะดําเนินแนวทางการพัฒนาศักยภาพการรองรับนักท่องเที่ยว อํานวยความสะดวก ดูแลด้านความปลอดภัย และนําเสนอรูปแบบการท่องเที่ยวที่ตอบสนองกระแสความต้องการของนักท่องเที่ยว แต่ยังคงไว้ซึ่งเอกลักษณ์ความเป็นไทย วัฒนธรรมที่เด่นชัด” นายชัย กล่าว